
PËR FILLIMIN E PROCEDURAVE PËR SHQYRTIMIN DHE MIRATIMIN E RREGULLAVE TË ANKANDIT TË ZYRËS SË KOORDINUAR TË ANKANDEVE PËR EVROPËN JUGLINDORE (SEE CAO), VERSIONI 1.3.

Në mbështetje të neneve 16 dhe 65 pika 1 të ligjit nr. 43/2015, “Për sektorin e energjisë elektrike”, të nenit 26 të Rregullave të Praktikës dhe Procedurave të ERE-s, miratuar me vendimin e bordit të  ERE-s nr. 21, datë 18.3.2009, të ndryshuar, bordi i ERE-s, në mbledhjen e tij të datës 31.10.2015, mbasi shqyrtoi draftin e përgatitur dhe të rënë dakord nga (SEE CAO) dhe TSO-të aksionarë të saj, të Rregullave të Ankandit të Zyrës së Koordinuar të Ankandeve për Europën Juglindore (SEE CAO)dhe relacionin përkatës, për fillimin e procedurave për shqyrtimin dhe miratimin e Rregullave të Ankandit të Zyrës së Koordinuar të Ankandeve për Europën Juglindore (SEE CAO).  
konstatoi se:
- Sekretariati i Energjisë (Vjenë, Austri) datë 22.9.2015  dhe mbledhja 11-të e ECBR-së mbajtur më datë 9.7.2009, rekomandon që rregullatorët kombëtarë ta miratojnë këtë rregullore.
- Rregullorja është e hartuar në përputhje me kërkesat e rregullores (KE) 714/2009 të Parlamentit Evropian.
Për gjithë sa më sipër cituar, Bordi i ERE-s

Vendosi: 

1. Të fillojë procedurat për shqyrtimin dhe miratimin e rregullave të ankandit të zyrës së koordinuar të ankandeve për Evropën Juglindore SEE CAO (bashkëlidhur draft “Rregullat e ankandit, versionin 1.3 në gjuhën origjinale angleze). 
2. Drejtoria Juridike dhe e Mbrojtjes së Konsumatorit të njoftojë personat e interesuar për vendimin e Bordit të ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare. 

